ai4bharat/Pralekha huggingface dataset:
وزارت خزانہ
گروگرام زون کے ڈی جی جی آئی نے 40 کروڑ روپئے کے اِن پُٹ ٹیکس کریڈٹ کے سلسلے میں جعلسازی کیلئے دو تاجروں کو گرفتار کیا
نئیدہلی۔18؍جولائی۔ جی ایس ٹی انٹلی جنس کے ڈائرکٹوریٹ جنرل  کی گروگرام زونل یونٹ نے دو تاجروں یعنی میسرز جتالیا گلوبل وینچرس لمیٹیڈ دلّی کے جناب انل کمار جین اور میسرز منوج کیبلس لمیٹیڈ دلّی کے جناب منوج گرگ کو جعلی طور پر اصل میں گڈس کی سپلائی کئے بغیر اِن پُٹ ٹیکس کریڈٹ پر مشتمل بیجک جاری کرنے کیلئے گرفتار کیا ہے۔ اس طریقہ کار کے ذریعے ان دونوں کاروباریوں نے 210 کروڑ روپئے کی متعلقہ سپلائی کے سلسلے میں مجموعی طور پر 40 کروڑ روپئے کی لائق ٹیکس مالیت بچانے کی کوشش کی تھی یعنی جی ایس ٹی ٹیکس کی چوری کی۔ یہ کارروائی میسرز ایم آئی سی اے لمیٹیڈ دلّی، میسرز سٹیلائٹ کیبلس پروائیویٹ لمیٹیڈ بھیواڑی اور میسرز گلیکسی میٹلس پروڈکس کے سلسلے میں 79.21 کروڑ روپئے کی لائق ٹیکس ویلو اور 450 کروڑ روپئے کی ایسی ہی مالیت سے متعلق خطاکاری کے سلسلے میں ہونے والے انکشاف کے بعد کی گئی کارروائی سے مماثل ہے۔ اس معاملے میں بھی تین کاروباریوں کو 14 ستمبر 2018 کو گرفتار کیا گیا تھا جن کے خلاف محکمے نے جی ایس ٹی ایکٹ کے تحت کارروائی شروع کی تھی۔
میسرز جتالیا گلوبل وینچرس لمیٹیڈ کے جناب انیل کمار جین او ر میسرز منوج کیبلس لمیٹیڈ کے جناب منوج گرگ کے خلاف ٹیکس کی چوری کی سنگینی کا عمل قابل دست اندازی ہے اور جی ایس ٹی ایکٹ 2017 کے تحت ذیلی دفعہ  دفعہ 132  کے تحت ناقابل ضمانت جرم ہے۔ لہٰذا دونوں تاجروں کو جی ایس ٹی ایکٹ 2017 کی دفعہ 69 کے تحت گرفتار کرکے اول درجے کے فاضل جوڈیشیل مجسٹریٹ  گروگرام کے روبرو پیش کیا گیا جنہوں نے دونوں تاجروں کو 14 دونوں کی عدالتی تحویل میں بھیج دیا۔
تفتیش کے سلسلے میں مختلف مقامات پر تلاشیاں لی گئیں اور مختلف دستاویزات پائی گئیں جن سے جرم کا پتہ ملتا ہے اور یہ ثابت ہوتا ہے کہ ایک دائرے کے اندر فرضی بل اور بیجک جاری کیے گئے یعنی مختلف کمپنیوں کے مابین یہ سلسلہ جاری رہا اور اصلاً کمپنیوں کے مابین لین دین کے تحت گڈس کا کوئی تبادلہ نہیں ہوا اور فرضی طور پر جعلی اِن پُٹ ٹیکس کریڈٹ کا استعمال کیا گیا۔ گرفتار شدگان نے بھی اپنے جرم کا اعتراف کرلیا ہے۔
اس سلسلے میں مزید تفتیش جاری ہے اور چوری کیے گئے ٹیکس کی رقم میں اضافہ بھی ہوسکتا ہے۔ افسروں نے اس امکان سے بھی انکار نہیں کیا ہے کہ اس پورے عمل میں دیگر متعدد فرمیں بھی شامل رہی ہوں گی جو باہم ملی بھگت سے یہ دھندا کررہی تھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3256
(Visitor Counter : 56
نائب صدر جمہوریہ ہند کا سکریٹریٹ
ہمیں سب سے پہلے قبائلیوں کو پسماندہ سمجھنے کا اپنا غرورختم کرنا چاہئے:نائب صدرجمہوریہ
نئی دہلی،19 ؍فروری،نائب صدرجمہوریہ ہند جناب ایم وینکیانائیڈون نے کہا ہے کہ ہمیں قبائلیوں کو پسماندہ سمجھنے کا اپنا غرور ختم کرنا چاہئے اور یہ کہ ہر قبیلے کی اپنی ثقافتی روایات ہوتی ہیں اور ہمیں ان کا احترام کرنا چاہئے۔ انہوں نے مزید کہا کہ ان کی ثقافتی روایات کا احترام کرنا نہ ہماری سماجی ذمہ داری ہے بلکہ یہ ہماری آئینی ذمہ داری بھی ہے۔ وہ آج یہاں درج فہرست قبائل کے قومی کمیشن کے 15 ویں یوم تاسیس کی تقریبات کے موقع پر ’’آئین اور قبائل‘‘ کے موضوع پر یوم تاسیس کا لیکچر دے رہے تھے۔
نائب صدرجمہوریہ نے کہا کہ ایسے میں جب کہ ہم پائیدار ترقی کے راستے تلاش کررہے ہیں، یہ قبائلی گروپ ہمیں پائیدار ترقی کا سبق سکھاسکتے ہیں۔
جناب نائیڈو نے کہا کہ پوری دنیا میں ہر ایک قبائلی برادری مختلف شکلوں میں فطرت کی پوجا کرتی ہے ۔ انہوں نے مزید کہا کہ پوجا کرنے کے طریقہ الگ ہوسکتے ہیں لیکن فطرت میں ان کا عقیدہ ایک اور پوری طرح پختہ ہوتا ہے ۔ انہوں نے مزید کہا کہ اس سے بہتر کثرت میں وحدت کی مثال نہیں ہوسکتی ۔
نائب صدرجمہوریہ نے خبردار کیا کہ ان کی ثقافتی شناخت کا تحفظ کرنے کے نام پر ہمیں انہیں قومی دھارے سے الگ نہیں کرنا چاہئے۔ انہوں نے کہا کہ ان کے نوجوانوں کی آواز سنی جانی چاہئے اور انہیں اپنی امنگوں اور توقعات کے اظہار کا موقع ملنا چاہئے، تب ہی ہمارا سب کا ساتھ سب کا وکاس کا عہد پورا ہوسکتا ہے۔ اس ضمن میں نائب صدرجمہوریہ نے جن دھن ، مدرا اور اسٹینڈ اپ انڈیا جیسے مالی شمولیت کے لئے حکومت کے ذریعے اٹھائے گئے اقدامات کا حوالہ دیا۔
نائب صدرجمہوریہ نے یہ بھی مشورہ دیا کہ قبائلی علاقوں سے متعلق گورنر کی رپورٹ کو پارلیمنٹ میں پیش کیا جانا چاہئے تاکہ پارلیمنٹ ہی متعلقہ کمیٹی اس کی جانچ کرسکے۔
سابق وزیراعظم اٹل بہاری باجپئی کو یاد کرتے ہوئے نائب صدرجمہوریہ نے کہا کہ یہ اٹل جی ہی تھے جنہوں نے قبائلی امور کے لئے ایک علیحدہ وزارت قائم کی تھی اور قبائلیوں کے معاملات کو مؤثر طور پر اور تیزی سے حل کرنے کے لئے درج فہرست ذاتوں کا ایک اعلیحدہ قومی کمیشن قائم کیا تھا۔ انہوں نے کہا کہ اٹل جی نے نہ صرف ملک میں کنکٹی وٹی کا انقلاب شروع کیا بلکہ ان کی جرات مندی کی وجہ سے پوکھرن میں آپریشن شکتی انجام دیا گیا۔
اس موقع پر قبائلی امور کے مرکزی وزیر جناب جؤل اورم ، قبائلی امور کے قو می کمیشن کے سربراہ ڈاکٹر نند کمار سائی ، قبائلی امور کے قومی کمیشن کی نائب صدر محترمہ انو سوئیا اوئی کی ، این سی ایس ٹی کے سکریٹری جناب اے کے سنگھ اور دیگر معزز شخصیات موجود تھیں۔
U-1076
(Visitor Counter : 65
شہری ہوابازی کی وزارت
گھریلو پرواز وں کے ذریعہ سفر کرنے والے مسافروں کی تعداد میں 42.85 فیصد کا اضافہ
گذشتہ ایک سال میں ماہانہ شرح ترقی 22.18 فیصد رہی
پروازوں کی مجموعی منسوخی کی شرح صرف0.47 فیصد رہی
گھریلو پروازوں کے ذریعہ سفر کرنے والے مسافروں کی تعداد میں زبردست اضافہ نوٹس کیا گیا ہے۔مختلف گھریلو ایئر لائنس کی جانب سے پیش کی گئی ٹریفک ڈیٹا کے مطابق مسافروں کی تعداد میں ریکارڈ توڑ اضافہ ہوا ہے اور یہ تعدا د533.92 لاکھ تک پہنچ گئی ہے جبکہ سالانہ اعتبار سے گھریلو پروازوں کے ذریعہ سفر کرنے والے مسافروں کی تعداد میں خاطر خواہ اضافہ ہوا ہے جو 42.85 فیصد ہے جبکہ پچھلے سال کی اسی مدت میں سفر کرنے والے مسافروں کی تعداد 352.75 لاکھ تھی۔
مسافروں کی تعداد میں یہ غیر معمولی اضافہ ہمارے ملک کے شہریوں کے لئے سفر کے آسان متبادل فراہم کرنے اور کنکٹوٹی بڑھانے کے لئے جاری کوششوں کو نمایاں کرتے ہوئے بھارت کی ہوا بازی کی صنعت کی لچک اور مضبوطی کی عکاسی کرتا ہے۔ مسافروں کی تعداد میں اضافہ اس بات کا عندیہ ہے کہ ہوائی سفر کی مانگ بڑھ رہی ہے اور اس سےہوا بازی کے شعبہ کی مثبت رفتار اجاگر ہوتی ہے۔
مزید برآں اپریل 2022 اور اپریل 2023 کے درمیان ایم او ایم شرح ترقی میں 22.18 فیصد کا اضافہ ہوا ہے ۔جوگھریلو ایئر لائنس صنعت کی ٹھوس اور مسلسل رفتار کو واضح کرتا ہے۔یہ مسلسل ترقی ایئر لائنز، ہوائی اڈوں، اور شہری ہوا بازی کی وزارت کی ایک محفوظ، موثر اور کسٹمر پر مبنی ہوابازی کے ماحولیاتی نظام کو فروغ دینے کی اجتماعی کوششوں کا ثبوت ہے۔
مسافروں کی تعداد میں قابل ستائش اضافے کے علاوہ، اپریل 2023 کے مہینے کے لیے طے شدہ گھریلو پروازوں کی منسوخی کی مجموعی شرح 0.47 فیصد کی متاثر کن کم شرح پر رہی۔ نیز، اپریل 2023 کے مہینے میں ہر 10,000 مسافروں کی شکایات کی تعداد تقریباً 0.28 کی کم ترین سطح پر ہے۔ یہ کامیابی وزارت شہری ہوابازی اور ایئر لائنز کی جانب سے کی گئی پیچیدہ منصوبہ بندی، آپریشنل کارکردگی اور فعال اقدامات کا نتیجہ ہے جنہوں نے مسافروں کے لیے بغیر کسی رکاوٹ کے سفر کے تجربے کو یقینی بنانے کے لیے دو سال کی کووڈ-19 کی سست روی کے باوجود اپنے آپریشنز کو تیز کیا ہے۔
شہری ہوا بازی اور اسٹیل کے مرکزی وزیرجناب جیوترادتیہ ایم سندھیا کے مطابق،شہری ہوابازی کے شعبہ کی ترقی کو آگے بڑھانے اور ہندوستان کو ہوا بازی کا ایک عالمی مرکز بنانے میں اور اسے اس پوزیشن میں لا کھڑا کرنے میں سبھی ملوث افراد کی کوششیں اہم رہی ہیں۔ ہمیں اس مسلسل توسیع کا مشاہدہ کرتے ہوئے خوشی ہوئی ہے۔گھریلو ایئر لائن انڈسٹری، جو نہ صرف ہماری معیشت کو مضبوط کرتی ہے بلکہ ملک بھر کے لوگوں کو آپس میں جوڑتی ہے۔وزارت ہوابازی کی صنعت کو پھلنے پھولنے کے لیے ایک سازگار ماحول کو فروغ دینے کے لیے وقف ہے اور پائیدار ترقی کو آسان بنانے کے لیے شراکتداروں کے ساتھ تعاون جاری رہے گااوروزارت مسافروں کی تسلی ، حفاظت اور کارکردگی کے اعلیٰ ترین معیارات کو یقینی بنائے گی۔
سائنس اور ٹیکنالوجی کی وزارت
سی ایس آئی آر –سی ایم ای آر آئی نے نیا دیسی وینٹی لیٹر تیار کیا
نئی دہلی04 جون 2020 –کووڈ -19 کے بڑھتے ہوئے معالات کے درمیان درگاپور میں واقع سینٹرل میکانیکل انجنئرنگ ریسرچ انسٹی ٹیوٹ  کے محققین نے کلی طور پر دیسی وینٹی لیٹر تیار کرلیا ہے۔اس نئے وینٹی لیٹرکی رونمائی سی ایس آئی آر –سی ایم ای آر آئی کے ڈائریکٹر پروفیسر  ہریش ہیرانی اور ہیلتھ ورلڈ ہاسپیٹلس پرائیویٹ لمٹیڈ درگا پور کے چیئر مین اور منیجنگ ڈائریکٹر ڈاکٹر ارونانگشو کی موجودگی میں عمل میں آئی ۔
اس موقع پر اظہار خیال کرتے ہوئے پروفیسر ہیرانی نے کہا کہ اس وینٹی لیٹر کی ساخت ، کنٹرولر اور اس میں جڑے ہوئے الیکٹرانک سازوسامان کو اچھی طرح سے جانچا اور پرکھا گیا ہے تاکہ ان کی اثر انگیزی میں کوئی شبہ نہ رہے اور یہ متعلقہ صنعتوںکی ضروریات کی تکمیل کےلئے اہم ثابت ہوں ۔وینٹی لیٹرکو ہیلتھ ورلڈ ہاسپیٹل اوروویکانند ہاسپیٹل درگا پور کے صحتی پیشہ وران کی جانب سے ان کی ناقدانہ رائے حاصل کرنے کے بعد کثیر پہلوئی تکنیکی اور ساخت سے متعلق تبدیلیوں سے گزارا گیا ہے ۔اس وینٹی لیٹر کی لاگت 80 ہزار روپے سے لے کر 90 ہزار روپے کے درمیان ہے ۔پروفیسر ہیرانی نے بتایا کہ اس وینٹی لیٹر کو مختلف دیگر پیمانے پر پرکھا جائے گا اور مریضوں کی ضروریات کے لحاظ سے اوربہتر بنایا جائے گا۔وینٹی لیٹر کی اثر انگیزی جس کا سیدھا تعلق مریض سے ہوتا ہے وہ بھی اس کے ساتھ مربوط ہے ۔ساتھ ہی ساتھ اس کی نگرانی کرنے والے حفظان صحت کے عملے کے تاثرات اورردعمل کا پہلو بھی اس میں شامل ہے ۔ادارے کا طریقہ کار یہ ہے کہ اس وینٹی لیٹر کی تیاری میں منطقی استدلال کا استعمال کرتے ہوئے اس کی کارکردگی کو خود کار بنایا جائے تاکہ یہ وینٹی لیٹر کسی بھی مریض کی بدلتی ہوئی حالت کے مطابق اپنی خدمت فراہم کرسکے ۔
پروفیسر ہیرانی نے ٹیم کے اراکین ڈاکٹر انوپم سنہا ،سنجے ہنس داہ ، کلیان چٹر جی اور اویناش یادو کی بھی ستائش کی اور کہا کہ اس وینٹی لیٹر کی تیاری میں ان تما م اصحاب نے اپنا تعاون دیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ رم
04-06-2020
U-3044
(Visitor Counter : 192
بہت چھوٹی، چھوٹی اور درمیانی صنعتوں کی وزارت
جناب نارائن رانے نے ایم ایس ایم ای چیمپئنز اسکیم کے تحت ایم ایس ایم ای آئیڈیا ہیکاتھون 2022 اور ایم ایس ایم ای انوویشن اسکیم  کا آغاز کیا
ایم ایس ایم ای کے مرکزی وزیر جناب نارائن رانے نے آج ایم ایس ایم ای آئیڈیا ہیکاتھون2022 کے ساتھ ایم ایس ایم ای انوویٹیو اسکیم  کا آغاز کیا۔
اس موقع پر خطاب کرتے ہوئے جناب رانے نے کہا کہ آتم نربھر بھارت میں ایم ایس ایم ای کو ایک اہم رول ادا کرنا ہے۔ انہوں نے کہا کہ یہ اسکیمیں نیا کاروباری شروع کرنے کے لئے کاروباری افراد کی مدد کریں گی۔
ایم ایس ایم ای کے وزیر مملکت جناب بھانو پرتاپ ورما نے کہا کہ ایم ایس ایم ای انوویشن اسکیم ایم ایس ایم ای شعبے کی اسی تخلیقی صلاحیت کو فروغ دے گی اور اس کی مدد کرے گی، جس کا ابھی استعمال نہیں ہوا ہے۔
ایم ایس ایم ای انوویشن اسکیم کے آغاز کے دوران کلیدی خطبہ دیتے ہوئے ایم ایس ایم ای کے سکریٹری جناب بی بی سوین نے اور کہا کہ یہ اختراعی سرگرمیوں کے لیے ایک ہب کے طور پر کام کرے گا اور خیالات کو قابل عمل کاروباری میں تبدیل کرنے کے لئے سہولت اور رہنمائی فراہم کرائے گا جس سے معاشرے کو براہ راست فائدہ پہنچے گا۔
انکیوبیشن: اس اسکیم کا بنیادی مقصد ایسی تخلیقی صلاحیتوں کو فروغ دینا اور ان کی مدد کرنا ہے جن کو ابھی تک استعمال نہیں کیا گیا اور ایم ایس ایم ایز میں ایسی جدید ترین ٹیکنالوجیز کو اختیار کئے جانے کو فروغ دینا ہے جو تصور کی سطح کے ثبوت کے طور پر اپنے خیالات کی تصدیق چاہتی ہیں۔ اس سلسلے میں ہر ایک آئیڈیا کے لئے 15 لاکھ روپے اور مناسب پلانٹ اور مشینوں کے لیے ایک کروڑ روپے تک کی مالی امداد فراہم کرائی جائے گی۔
ڈیزائن: اس کا مقصد نئے پروڈکٹ کے لئے ریئل ٹائم ڈیزائن مسائل کے بارے میں ماہرانہ مشورہ اور کم لاگت والا حل فراہم کرانا ہے ۔اس سلسلے میں ڈیزائن پروجیکٹ کے لیے 40 لاکھ روپے تک اور طلبا کے پروجیکٹ کے لیے 2.5 لاکھ روپے تک کی مالی مدد فراہم کرائی جائے گی۔
آئی پی آر : اس اسکیم کا مقصدبھارت میں ایم ایس ایم ای کے دریان آئی پی آر کے بارے میں واقفیت یں اضافہ کرنے اور بھارت کی معیشت میں تخلیقی دانشورانہ کاموں کی حوصلہ افزائی کو ذہن میں رکھتے ہوئے بھارت میں آئی پی کلچر کو فروغ دینا ہے۔ اس سلسلے یں بیرونی ممالک کے پیٹنٹ کے لیے 5 لاکھ روپے، گھریلو پیٹنٹ کے لئے ایک لاکھ روپے،جی آئی رجسٹریشن کے لئے دو لاکھ روپے ڈیزائن رجسٹریشن کے لیے 15 ہزار روپے، ٹریڈ مارک کے لیے دس ہزار روپے کی مالی امداد ان رقومات کی واپسی کی شکل میں کی جائے گی۔
مزید تفصیلات کے لیے دیکھئے – www.innovative.msme.gov.in
۔۔۔۔۔۔۔۔۔۔۔
ش ح۔ا گ ۔ن ا۔
U-2450
(Visitor Counter : 163
وزیراعظم کا دفتر
بھوجپور کے موٹے اناج کے میلے کی بدولت ‘‘شری انّ’’ کے تئیں عوام کے مابین بیداری میں اضافہ ہوگا:وزیراعظم
وزیراعظم جناب نریندرمودی نے کہاہے کہ بھوجپور کے موٹے اناج کے میلے کی بدولت ‘‘شری انّ’’ کے تئیں لوگوں کے مابین بیداری میں اضافہ ہوگا۔ جناب مودی نے مزید کہا کہ اس میلے سے لوگوں میں موٹے اناج کو اپنی غذا میں شامل کرنے کی حوصلہ افزائی بھی ہوگی ۔ بہارکے بھوج پور ضلع میں 28فروری سے یکم مارچ 2023تک موٹے اناج سے متعلق ایک دو روزہ مہوتسو کاانعقاد کیاگیاتھا۔
خوراک کی ڈبہ بندی سے متعلق صنعتوں کے مرکزی وزیر جناب پشوپتی کمار پارس کے سلسلے وارٹوئیٹس کے جواب میں ، وزیراعظم نے ٹوئیٹ کیا:
‘‘بھوج پورکا ملیٹ مہوتسو‘‘ شری انّ’’ کے تئیں لوگوں میں بیداری میں تواضافہ کرے گا ہی ، ساتھ ہی اسے کھان پان میں بھی شامل کرنے کے لئے راغب کرے گا۔’’
https://pib.gov.in/PressReleasePage.aspx?PRID=1903485”
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 219.57 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 96,633 ٹیکے لگائے گئے۔
ہندوستان میں سردست زیر علاج مریضوں کی تعداد 21,607 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.77 فیصد ہے۔
گزشتہ 24 گھنٹوں کے دوران 1,771 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,95,180 ہوگئی ہے۔
پچھلے 24 گھنٹوں کے دوران 830 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.67 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 90.03 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,23,104 ٹیسٹ کئے گئے۔
وزیراعظم کا دفتر
وزیراعظم اور کویت کے وزیراعظم کے درمیان ٹیلیفون پر بات چیت
نئی دہلی، یکم ؍اپریل2020،وزیراعظم جناب نریندر مودی نے کویت کے وزیراعظم شیخ صباح الخالد الحماد الصباح کے ساتھ ٹیلیفون پر بات چیت کی۔ وزیراعظم نے عزت مآب امیر کویت، شاہی خاندان اور کویت کے عوام کو اچھی صحت کیلئے مبارکباد اور اپنی نیک خواہشات پیش کیں۔ انہوں نے کہا کہ ہندوستان کویت کے ساتھ اپنے رشتوں کو کافی اہمیت دیتا ہے، جو کہ ہندوستان کا ایک اہم پڑوسی ہے۔
دونوں ہی رہنماؤں نے دنیا میں جاری کووڈ-19وبائی مرض کے گھریلو اور بین الاقوامی پہلوؤں پر تبادلۂ خیال کیا۔ انہوں نے اس بات پر اتفاق کیا کہ ان کے افسران صحتی بحران کے دوران معلومات کے تبادلہ اور تعاون کے مواقع کی تلاش، نیز باہمی مدد کے لئے لگاتار رابطے میں رہیں گے۔
کویت کے وزیراعظم نے اس بات پر زور دیا کہ کویت کی حکومت کویت میں ہندوستانی برادری کے تعاون کو کافی قدرو قیمت کی نگاہ سے دیکھتی ہے اور وہ موجودہ حالات میں ان کی سلامتی اور فلاح و بہبود کو یقینی بنائے گی۔ وزیراعظم نے ان کی اس یقین دہانی کیلئے ان کا شکریہ ادا کیا۔
۔۔۔۔۔۔۔۔۔۔۔
U-1496
(
بہت چھوٹی، چھوٹی اور درمیانی صنعتوں کی وزارت
جناب نتن گڈکری نے کہا کہ ہمارا ہدف دنیا میں تعمیراتی ساز و سامان کا مینوفیکچرنگ ہب بننا ہے
جناب گڈکری نے بڑی صنعتوں سے ترجیح کی بنیاد پر ایم ایس ایم ای کو قابل ادا رقوم کی ادائیگی کرنے کے لئے کہا
نئی دہلی، 18 /اگست 2020 ۔ بہت چھوٹی، چھوٹی اور اوسط درجے کی صنعتوں ، سڑک نقل و حمل اور قومی شاہراہوں کے وزیر جناب نتن گڈکری نے کہا ہے کہ ہمارا ہدف ملک کو دنیا میں تعمیراتی ساز و سامان کا مینوفیکچرنگ ہب بنانا ہے۔ جناب گڈکری آج ویڈیو کانفرنس کے ذریعے ’تعمیراتی ساز و سامان، ٹیکنالوجی، کمپونینٹس اینڈ ایگریگیٹس پر سی آئی آئی کی ورچول نمائش‘ نامی ویبینار سے خطاب کررہے تھے۔ انھوں نے کہا کہ خودکفالت کے مقصد کو حاصل کرنے کے لئے ہمیں درآمدات کو کم کرنے اور آٹوموبائل شعبے میں مختلف کمپونینٹس اور کل پرزوں کی مینوفیکچرنگ کو بڑھاوا دینے کی ضرورت ہے۔ فی الحال آٹوموبائل شعبہ ایسے پرزے درآمد کررہا ہے۔ انھوں نے اس شعبے کے سبھی صنعتوں سے صنعتی گروپ، ٹیکنالوجی سینٹر، ریسرچ لیب اور ٹیکنالوجی نیز ہنرمندی کے اَپ گریڈیشن کی اپیل کی۔
جناب گڈکری نے سبھی حصص داروں کو بھارت میں ٹیکنالوجی سینٹر ڈیولپ کرنے میں ہر ممکن مدد دینے کا بھی یقین دلایا۔ انھوں نے معیار سے سمجھوتہ کئے بغیر ریسرچ، اور لاگت میں کمی لانے کی ضرورت پر بھی زور دیا۔
جناب گڈکری نے سبھی شرکاء سے کووڈ-19 کی وبا کے ذریعے درپیش چیلنجوں کا مقابلہ کرنے کی اپیل کی۔ انھوں نے کہا کہ کووڈ-19 کے بحران کے پیش نظر پورا صنعتی شعبہ آج متعدد چیلنجوں کا سامنا کررہا ہے، لیکن ہمیں مثبت سوچ کے ساتھ ان سبھی چیلنجوں سے لڑنا ہوگا اور تعمیراتی ساز و سامان کے لئے آٹوموبائل صنعت ایک مینوفیکچرنگ ہب بنانا ہوگا۔ انھوں نے کہا کہ کوالٹی کے ساتھ سمجھوتہ کئے بغیر لاگت میں کمی کرکے ہی یہ ہدف حاصل کیا جاسکتا ہے۔
جناب گڈکری نے ریسرچ، اختراعات اور ٹیکنالوجی اَپ گریڈیشن کی اپیل کرتے ہوئے مشترکہ کمپنیوں اور آسانی سے فنڈ اور مناسب ٹیکنالوجی حاصل کرنے کے لئے بیرونی تعاون کی ضرورت پر زور دیا۔ ایل این جی، سی این جی اور بایو ایندھن کے زیادہ سے زیادہ استعمال سے لاگت میں یقینی طور پر کمی لائی جاسکتی ہے۔ حکومت آبی راہ سمندری نقل و حمل، ریل، سڑک اور ہوائی نقل و حمل جیسے سبھی طرح کے نقل و حمل کے وسائل کو مربوط اور ڈیولپ کرنے کے بارے میں بھی کام کررہی ہے۔ ان سے یقیناً لوجسٹک لاگت کم ہوگی اور صنعتوں کو بڑے پیمانے پر مدد ملے گی۔
انھوں نے کہا کہ حکومت وزیر اعظم کے خودکفالت کے تصور کو عملی شکل دینے کے لئے پالیسیوں میں سرگرم طریقے سے تبدیلی کررہی ہے۔
جناب گڈکری نے کہا کہ ایم ایس ایم ای کی حوصلہ افزائی کے لئے ایم ایس ایم ای کی تعریف میں تبدیلی کی گئی ہے۔ ان صنعتوں کے لئے قرض کی سہولت اور دیگر فنڈ کی تخلیق کی گئی ہے۔ انھوں نے کہا کہ نقل و حمل کے شعبے کے لئے ایک نئی اسکریپنگ پالیسی پر کام آگے بڑھ رہا ہے۔ حکومت ہر ممکن طریقے سے صنعتوں کو مدد دینے کے لئے تیار ہے، اس لئے صنعتوں کو اپنے اختراعاتی منصوبوں کے ساتھ آگے آنا چاہئے، تاکہ ہم آٹوموبائل شعبے میں مینوفیکچرنگ ہب بننے کے خواب کی تکمیل کرسکیں۔
جناب نتن گڈکری نے ترجیح کی بنیاد پر ایم ایس ایم ای کی بقایا رقوم ادا کئے جانے پر بھی زور دیا۔ انھوں نے بڑے صنعتوں، تجارتی گھرانوں / کمپنیوں سے اپیل کی کہ وہ اس معاملے کو اہم خیال کریں۔ جناب گڈکری نے سی آئی آئی کے اراکین سے خوردہ پرزوں کی سپلائی کے لئے معاون اکائیوں / صنعتوں کی پیش رفت اور ترقی میں مدد کرنے کی اپیل کی۔
بھارت کا مسابقتی کمیشن
سی سی آئی نے سی- فلیکس کے ایس بی پی کے ذریعے سی-فلیکس انڈیا اینٹیٹیز کے حصول کے لیے شیئر کی ادلا بدلی کو منظوری دی، جس کے لیے سی- فلیکس کو ایس بی پی میں شیئر ہولڈنگ جاری کی جائے گی
مسابقتی کمیشن آف انڈیا  نے سی- فلیکس کے ایس بی پی کے ذریعے سی- فلیکس انڈیا اینٹٹیز کے حصول کے لیے شیئر کی ادلا بدلی کومنظوری دی ہے، جس کے لیے سی- فلیکس کو ایس بی پی میں مخصوص شیئر ہولڈنگ جاری کی جائے گی۔
مجوزہ مجموعہ درج ذیل سے متعلق ہے:
ایس بی پیکیجنگ پرائیویٹ لمیٹیڈ کے ذریعے پاریکھ پیکیجنگ پرائیویٹ لمیٹڈ  میں کانسٹینٹیا فلیکسیبلز سیلز بی وی  کی پوری شیئر ہولڈنگ کا حصول؛ کریٹیو پولی پیک پرائیویٹ لمیٹڈ ؛ اپرنا پیپر پروسیسنگ انڈسٹری پرائیویٹ لمیٹڈ ؛ وبگیور پرنٹنگ اینڈپیکجنگ پرائیویٹ لمیٹڈ ; اور  کا حصول۔
پاریکھ پیکیجنگ، کرییٹو پولی پیک، اپرنا پیپر، وِبگیور اور پاریکھ فلیکسیبلز میں سے ہر ایک ’ٹارگٹ‘ کمپنی ہے اور ساتھ میں انہیں ’ہدف‘ یا ’سی-فلیکس انڈیا اینٹٹیز‘ کہا جاتا ہے۔
مجوزہ لین دین کے لیے غور کے طور پرسی- فلیکس کے ذریعے ایس بی پی میں کچھ شیئر ہولڈنگ کا حصول۔
ایس بی پی پیکجنگز پرائیویٹ لمیٹڈ لچکدار پیکیجنگ مواد کی تیاری کا کام کرتی ہے۔ ایس بی پی پی آئی اپارچونیٹیز فنڈ 1 اسکیم 2 کی ایک پورٹ فولیو اکائی ہے، جو کہ پریم جی انویسٹ گروپ کی ملکیت اور کنٹرول شدہ فنڈ ہے۔
سی-فلیکس گروپ لچکدار پیکیجنگ مواد کی تیاری اور فروخت میں مصروف ہے۔ سی-فلیکس بالآخر وینڈل ایس ای  کی ملکیت اور کنٹرول میں ہے۔ ہندوستان میں، سی-فلیکس کی موجودگی صرف سی-فلیکس انڈیا اداروں کے ذریعے ہے۔ وینڈل سرمایہ کاری کے محکموں کے حصول اور انتظام میں مصروف ہے۔
ہر ایک ہدف شدہ کمپنی لچکدار پیکیجنگ مواد کی تیاری میں مصروف ہے اور نمایاں طور پر ان صارفین کی ضروریات کو پورا کرتی ہے ،جو خوراک اور غیر خوراکی مصنوعات کے شعبوں میں کام کرتے ہیں۔
سی سی آئی کا تفصیلی حکم نامہ جلد ہی جاری کیا جائے گا۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19۔ٹیکہ سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 125کروڑ سے زیادہ ٹیکے فراہم کئے گئے
ریاستوں اورمرکز کے زیرانتظام علاقوں کے پاس 19.55کروڑ سے زیادہ غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,25,74,91,730
|
|
بچی ہوئی خوراکیں
|
|
19,55,55,996
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 125 کروڑ سے زیادہ  ویکسین کی خوراکیں دستیاب کرائی جا چکی ہیں ۔
مزید برآں 19.55 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
صحت اور خاندانی بہبود کی وزارت
آیوشمان بھارت یوجنا کے تحت پیکج پر نظر ثانی
نئی دہلی ،07؍فروری: صحت اور خاندانی بہبود کے وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں بتایا کہ آیوشمان بھارت –صحت و معالجہ مراکز کے نفاذ کا جائزہ لیا گیا ہے اور ریاستوں ؍مرکز کے زیر انتظام علاقوں کو سال 2019ء کے دوران چار علاقائی ورکشاپ کا انعقاد کرنے کے لئے مجاز بنایا گیا۔ان ورکشاپوں کی تفصیلی رپورٹ عوامی ڈومین https://nhm.gov.in/index1.php?lang=1& level=1&sublinkid=1161&lid=649. پر دستیاب ہے۔
آیوشمان بھارت –پردھان منتری جن آروگیہ یوجناکے مسلسل جائزہ اور نگرانی کا کام مقررہ وقت کی بنیاد پر کیا جاتا ہے۔اس اسکیم کی مسلسل نگرانی کے لئے متعدد کلیدی کارکردگی انڈیکیٹر کے ساتھ ایک ڈیش بورڈ ڈیزائن کیا گیا ہے۔اسکیم کے تحت جاری کئے گئے کارڈز، اسپتال میں داخل کئے جانے کے معاملات، فراہم کرائے گئے علا ج کے معیار اور رقم کی وقت پر ادائیگی کے لحاظ سے اس اسکیم کی کارکردگی کا معروضی جائزہ لیاجاتا ہے۔اس بنیاد پر اسکیم کے طریقہ کار، آئی ٹی سسٹم اور اس اسکیم کے نفاذ کے لئے رہنما خطوط جیسے معاملات میں مناسب کارروائی کی جاتی ہے۔
4فروری 2020ء کی تاریخ تک آیوشمان بھارت –پردھان منتری جن آروگیہ یوجنا کے تحت کل 21789اسپتالوں کو پینل میں شامل کیاگیا ہے۔ اس میں نجی سیکٹر سے تعلق رکھنے والے 10032اسپتال بھی شامل ہیں۔5فروری 2020ء کی تاریخ تک اس اسکیم کے تحت اسپتال میں داخل کئے گئے کل معاملوں میں سے 51فیصد کے لئے پرائیوٹ خدمات فراہم کرنےوالوں کے ذریعے خدمات فراہم کرائے گئے ہیں۔
ایک غیر مخصوص جراحی پیکیج سمیت 1393 پیکیج کے ساتھ اے بی-پی ایم جے اے وائی کا آغاز کیا گیا تھا۔اس اسکیم کی شروعات کے بعد صحت فوائد پیکیجسمیت آیوشمان بھارت- پردھان منتری جن آروگیہ یوجنا کے مختلف پہلوؤں پر متعدد فریقوں سے فیڈ بیک حاصل کئے گئے تھے۔اس فیڈ بیک کی بنیاد پر صحت فوائد پیکیج کو معقول بنانے کےلئے ایک مشق کا اہتمام کیا گیا ہے۔اپنے خیالات فراہم کرنے کے لئے آٹھ ماہرین پر مشتمل کمیٹی بھی تشکیل دی گئی اور صحت فوائد پیکیج کو معقول بنانے کے لئے ماہرین کے ساتھ مشاورتی میٹنگوں کا بھی انعقاد کیاگیا۔ تمام طریقہ کار کو اپنائے جانے کے بعد منظوری کے لئے قومی صحت اتھارٹی کے انتظامی بورڈکے سامنے ان سفارشات کو پیش کیا گیا۔ انتظامی بورڈ نے اسکیم کے لئے ایچ بی پی کو معقول بنانے کے لئے ایچ بی پی -2.0 کی منظوری دی۔
31دسمبر 2019ء کی تاریخ تک اے بی-پی ایم جے اے وائی کے تحت کل 9112پرائیویٹ اسپتالوں کو پینل شامل کیاگیا تھا۔ دفاعی اہلکاروں کے علاقے میں رہائش پذیر تمام افراد کے لئے آیوشمان بھارت-صحت اور معالجہ مراکزمیں صحت خدمات مفت اور ہمہ گیر ہیں۔
اے بی-پی ایم جے اے وائی حقدار پر مبنی ایک اسکیم ہے اور مستفیدین کے رجسٹریشن یا اندراج کے لئے اس میں کوئی ضرورت نہیں ہے۔ سماجی –اقتصادی ذات پر مبنی مردم شماری  کے ڈیٹا بیس کے مطابق تقریباً 10.74کروڑ مستفید کنبوں کو اس اسکیم کے تحت فائدہ حاصل کرنے کا حقدار بنایا گیا ہے۔
وزارات ثقافت
جناب پرہلاد سنگھ پٹیل نے کلچر کی وزارت کی سینئر / جونیئر فیلو شپ کے لئے اسکیم میں نیپالی اور سنتھالی زبانوں کو شامل کئے جانے کا اعلان کیا
نئی دہلی، 30 جولائی / ثقافت اور سیاحت کے مرکزی وزیر مملکت جناب پرہلاد سنگھ پٹیل نے کلچر کے شعبےمیں ممتاز فنکاروں کو سینئر / جونیئر فیلو شپ دینے کی اسکیم میں ادب کے شعبے میں ہندوستانی آئین کے 8 ویں شیڈول کی باقی دو زبانوں یعنی نیپالی اور سنتھالی کو شامل کرنے کا اعلان کیا ہے ۔ یہ اعلان کلچر کے وزیر نے آج نئی دلّی میں میڈیا کے ساتھ ایک گفتگو کے دوران کیا ۔
کلچر کی وزارت کلچر کے شعبے میں ممتاز فن کاروں کو سینئر / جونیئر فیلو شپ دینے کی ایک اسکیم چلاتی ہے ۔ یہ فیلو شپ تحقیق پر مبنی پروجیکٹوں کے لئے دی جاتی ہے ۔
سینئر / جونیئر فیلو شپ اسکیم کے لئے انتخاب کا عمل دوارکا میں قائم ثقافتی وسائل اور تربیت کا مرکز  انجام دیتا ہے ۔ اس کے لئے ‘‘ ادبی فنون ’’ کے شعبے کے تحت امید وار ذیلی شعبے میں 22 زبانوں میں تحقیق کے لئے درخواست دے سکتے ہیں ۔ ان 22 زبانوں میں آئین کی دفعہ 344  کے 8 ویں شیڈول اور آئین کی دفعہ 251 کے تحت 20 زبانوں کے علاوہ انگریزی اور کھاسی شامل ہیں ۔ ان 20 زبانوں میں مندرجہ ذیل زبانیں شامل ہیں :
 آسامی ،  بنگالی ،  بوڈو ،  ڈوگری ،  گجراتی ،  ہندی ،  کنڑ ،  کشمیری ،  کونکنی ،  میتھلی ،  ملیالم ،  منی پوری ،  مراٹھی ،  اڑیہ ،  پنجابی ،  سنسکرت ،  سندھی ،  تمل ،  تیلگو اور  اردو ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.3512
(Visitor Counter : 82